Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 838

8. évfolyam Éves óraszám: 55 óra Heti óraszám: 1,5 óra I. Az emberi test szervezõdése kb. 6 óra II. Kültakaró és a mozgás kb. 6 óra III. Az anyagcsere kb. 17 óra IV. Az ember szaporodása és egyedfejlõdése kb. 10 óra V. Az idegi és a hormonális szabályozás kb. 15 óra I. AZ EMBERI TEST SZERVEZÕDÉSE Cél Ismerjék meg a tanulók – a szervezõdési szinteket; – a sejtek közös jellemzõit; – a különbözõ szövetféleségeket, azok felépítését és mûködését. Tartalom Az emberi test felépítése, sejtek, szövetek, szervek, szervrendszerek, szervezet. Szervezetünk felépítéséhez szükséges anyagok (nukleinsavak, fehérjék, zsírok, cukrok, szénhidrátok, ásványi anyagok és a víz). A vitaminok jelentõsége, csoportosításuk. Sejtjeink közös jellemzõje. Testünk fontosabb szövetei: hámszövet, kötõszövet, támasztószövet, izomszövet, idegszövet. Követelmények Tudják, hogy szervezetünk legkisebb mûködési egysége a sejt. Ismerjék a szövetek, szervek, szervrendszerek fogalmát, tudják, hogy a szervrendszerek összehangoltan mûködve a szervezetet alkotják. Tudják az emberi szervezet legfontosabb tápanyagainak nevét. Ismerjék a nukleinsavak a fehérjék, a zsírok, cukrok, szénhidrátok, az ásványi anyagok a vitaminok és a víz jelentõségét az egészséges táplálkozásban. Tudják, hogy melyik élelmiszerünk, ételünk milyen tápanyagokat, vitaminokat tartalmaz. Egyszerûbb vizsgálatokkal szerezzenek tapasztalatokat a különbözõ tápanyagok kimutatására. Ismerjék a sejt általános felépítését, a legfontosabb sejtszervecskék mûködését. Tudják, hogy az örökítõ anyag a sejtmagban helyezkedik el, a különbözõ tulajdonságok kialakulásáért a gének felelõsek. Ismeretterjesztõ irodalom felhasználásával szerezzenek tapasztalatokat a génmûködésérõl, az örökítõ anyag károsodásának okairól. Tudják a szövetek fogalmát, a hámszövet, kötõszövet, támasztószövet, izomszövet, idegszövet fõbb tulajdonságait, az egyes szövetféleségek elhelyezkedését az ember szervezetében. Szerezzenek tapasztalatokat a tanult szövetféleségek rajzról, mikroszkópi metszetekrõl történõ felismerésében. Tudjanak a legfontosabb szövetféleségeinkrõl egyszerû vázlatrajzokat készíteni. Koncentráció Természetismeret 5–6. évfolyam A papucsállatka, az óriás amõba a zöld szemes ostoros moszat mozgása, táplálkozása, emésztése, szaporodása. Biológia 7. évfolyam A sejtmag nélküli sejtmagvas egysejtûek sejtjeinek felépítése, mûködése. A harasztok, nyitvatermõk, zárvatermõk szervezeti felépítése. A szivacsok, csalánozók, gyûrûsférgek szervezeti felépítése, a vázképzõ sejtek, vándorsejtek, csalánsejtek mûködése. A gerincesek törzsén belül, a halak, kétéltûek, hüllõk, madarak és emlõsök testfelépítése. A tananyagban megismert néhány jellegzetes szerv mûködése. Kémia 7. évfolyam Különbségek a kémiai, fizikai, biológiai változások és tulajdonságok között. A keverékek és a vegyületek elkülönítése. Sav-bázis reakció: sav, bázis, savas, semleges, lúgos, indikátor, közömbösítés. Oldódás és oldhatóság. Az égés feltételei, oxidáció, belsõ energia. Kémia 8. osztály Életfontosságú anyagok: a nátrium-klorid, a vas, a kalcium, a magnézium, a cink szerepe. Az emberi szervezet építõanyagai és energiahordozói: zsírok, szénhidrátok, fehérjék. II. A KÜLTAKARÓ ÉS A MOZGÁS Cél Ismerjék meg a tanulók – bõrünk felépítését, csontvázunk csontjait; – a csontok kapcsolódási formáit; – a csontváz és az izomzat mûködését; – a mozgás szervrendszerének egészségmegõrzését, – a gyakori mozgásszervi betegségeket. Tartalom Testünk kültakarója a bõr. A bõr felépítése és legfontosabb mûködései. Bõrünk egészségvédelme. A csontszövet tulajdonságai. Az emberi szervezet legfontosabb csontjai. A csontok felépítése. A csontok alakja, kapcsolódásuk különbözõ formái. A csontok és az izmok együttes mûködése a mozgás során. A leggyakoribb mozgásszervi betegségek. Követelmények Ismerjék meg az ember bõrének felépítését, tudják a részeinek a nevét. Tudják, hogy a bõrünk bizonyos védelmet biztosít a mechanikai, vegyi, fény- és hõártalmak ellen. Ismerjék meg a testápolás fõbb tudnivalóit, a bõr egészségmegõrzésének szabályait. Tudják a mozgásszervrendszer legfontosabb csontjainak a nevét, a csontok kapcsolódásának formáit (varrat, ízület, összenövés). Ismerjék meg a vázizmok felépítését, a hajlító és a feszítõ izmok mûködését. Tudják, hogy az izmok mozgásához energia szükséges. Az energia a tápanyagok elégetésével keletkezik. Ismerjék meg a csontvázrendszer egészséges fejlõdéséhez szükséges táplálkozás követelményeit. Értsék meg a rendszeres mozgás jelentõségét a csontváz és az izomzat egészséges mûködésében. Ismerjék a mozgásszegény életmód káros hatásait. Koncentráció Környezetismeret 1–4. évfolyam A gyermek életmûködésének fõbb jellemzõi. A leggyakoribb gyermekkori betegségek. Az egészséges életmód legfontosabb ismeretei. A helyes táplálkozás Természetismeret 5–6. évfolyam Biológia 7. évfolyam A hazai és a távoli tájak életközösségei témakörben megismert jellegzetes állatok kültakarója, a kültakaró típusok jellemzõi. Fizika 7. évfolyam Az erõ és az erõ mérése. Erõ-ellenerõ. Egyszerû gépek, az emelõ. Kémia 7. évfolyam Különbség a kémiai, fizikai, biológiai változások, tulajdonságok között. Az égés feltételei. A belsõ energia. Kémia 8. évfolyam Elemek, szervetlen vegyületek: nátrium, kálium, kalcium, kalcium-karbonát, magnézium. Életfontosságú anyagok: nátrium-klorid, vas, kalcium, magnézium, cink. Az emberi szervezet építõanyagai és energiahordozói. III. AZ ANYAGCSERE Cél Ismerjék meg a tanulók – az anyagcsere folyamatai közül a táplálkozás, légzés, keringés, kiválasztás szerveit; – az anyagcsere szerveinek mûködését; – az anyagcserében részt vevõ szervek egészségmegõrzését. Tartalom A táplálkozás szervrendszere, és az emésztés folyamata. Az egészséges táplálkozás szabályai. Az ember légzõszerveinek felépítése, az egyes szervek mûködése. A légzõszervek betegségei. A vér összetétele, az egyes alkotórészeinek mûködése. Az ember vérkeringése, a kis- és a nagyvérkör. A vérkeringés gyakori betegségei, az egészségmegõrzés szabályai. A kiválasztás szervrendszere, az egyes szervek mûködése. A kiválasztó szervek betegségei. Követelmény Ismerjék az ember táplálkozási szervrendszerének fõbb szakaszait: szájüreg, garat, nyelõcsõ, gyomor, vékonybél, vastagbél, végbél, végbélnyílás. Tudják az ember fogtípusainak nevét, a fogak szerkezetét. Ismerjék meg az emésztõmirigyeket és az emésztõnedveket. Tudják, hogy a különbözõ tápanyagok az emésztõrendszer mely szakaszain bomlanak le, és hol szívódnak fel. Ismerjék a fogápolás szabályait. Szerezzenek ismereteket az emésztõszervek betegségeirõl (fekély, székrekedés, hasmenés, vakbélgyulladás, gyomorrontás, bélférgesség) és a megelõzés formáiról. Tudják az ember légzõszervrendszerét alkotó szervek nevét (orrüreg, garat, gége, légcsõ, hörgõk, hörgöcskék, léghólyagok) és a szervek mûködését. Ismerjék a gége szerepét a hangadásban. Tudják, hogy a gázcsere a léghólyagok felületén keresztül történik. Értsék meg a rekeszizom mûködését a kilégzés és a belégzés során. Ismerjék meg a leggyakoribb légzõszervi betegségeket (nátha, hurut, az orr- és arcüreg gyulladása, köhögés, asztma, tüdõrák), tudják a betegségek megelõzésének lehetõségeit. Tudják, hogy a vér folyékony kötõszövet, melynek fontos alkotórészei a vérnedv, a vörösvérsejtek, a fehérvérsejtek, a vérlemezkék. Ismerjék meg az egyes alkotórészek mûködését. Tudják az emberi szív felépítését és mûködését, értsék meg a vérkeringés lényegét, a kis- és a nagyvérkör szakaszait. Tudják, hogy a vér alkotórészei mely anyagok szállításában vesznek részt. Ismerjék meg a vér és a vérkeringés betegségeit, tudják a betegségmegelõzés formáit. Tudják az egyes értípusok nevét, az egészséges vérnyomás értékeit. Tudják a kiválasztó szervrendszer szerveinek a nevét és az egyes szervek mûködését. Szerezzenek ismereteket a kiválasztó szervek betegségeirõl és a megelõzés formáiról. Tudják rajzban is kifejezni az anyagcserében részt vevõ szerveket, szervrendszereket. Értsék meg, hogy az anyagcsere részfolyamatai (táplálkozás, légzés, keringés, emésztés, kiválasztás, anyagszállítás) egymással szoros kapcsolatban vannak. Koncentráció Környezetismeret 1–4. évfolyam Az ember legfontosabb életmûködései. Gyermekkori betegségek. A betegségek megelõzése, a házi betegápolás szabályai. Az egészséges táplálkozás és a helyes életmód. Természetismeret 5–6. évfolyam A zöldség- és gyümölcsfélék jelentõsége az egészséges táplálkozásban. Biológia 7. évfolyam Az emlõsállatok tesfelépítésének fõbb jellemzõi. Az emlõsállatok kültakarója, mozgása, légzése, táplálkozása. Az élettelen környezeti tényezõk. A talaj, a víz, a levegõ szennyezése, káros hatásai az élõlényekre. Kémia 7–8. évfolyam A keverékek és a vegyületek elkülönítése. Oldás és az oldhatóság. Az égés feltételei. Sav-bázis reakciók. Az emberi szervezet építõanyagai és energia hordozói: zsírok, szénhidrátok, fehérjék. A levegõszennyezés. Az üvegházhatás. A szmog. A szén-dioxid reakciója a vízzel. Fizika 7. évfolyam Az erõ és a mozgásállapot változása. A munka értelmezése. Nyomás a folyadékokban és a gázokban. Az égéshõ. A mozgási energia fogalma. IV. AZ EMBER SZAPORODÁSA ÉS EGYEDFEJLÕDÉSE Cél Ismerjék meg a tanulók – a férfi és a nõi nemi szervek felépítését és mûködését; – a megtermékenyítés folyamatát, a terhesség kialakulását; – a nemi szervek higiénéjét; – a nemi úton terjedõ betegségeket; – az ember egyedfejlõdésének fõbb szakaszait, az egyes életkori szakaszok jellemzõit. Tartalom Az ember szaporodási szervrendszere, az egyes szervek felépítése, mûködése. Az ember szaporodása, az ivarsejtképzõdés, a megtermékenyítés, a zigóta beágyazódása. A nemi hormonok jelentõsége. Az ember életkori szakaszai. A szaporodás egészségtana. Követelmények Ismerjék meg a férfi és a nõ nemi szerveinek felépítését, a szervrendszer egyes szerveinek mûködését. Tudják, hogy a petesejt a petefészekben, a hímivarsejt a herékben képzõdik. Ismerjék a zigóta kialakulását és a beágyazódását. Értsék meg, hogy az ivarmirigyek mûködését az agyalapi mirigy hormonjai szabályozzák. Ismerjék a nemi hormonok termelõdésének helyét és hatásait. Tudják a méh részeinek nevét, az egyes szervek szerepét a fejlõdõ magzat táplálásában, védelmében. Ismerjék a magzati fejlõdés legfontosabb változásait. Tudják az ember életkori szakaszainak nevét (újszülöttkor, csecsemõkor, kisgyermekkor, óvodáskor, kölyökkor, serdülõkor, ifjúkor, felnõttkor, idõskor), az egyes szakaszokra jellemzõ testi-lelki változásokat. Szerezzenek ismereteket a szaporodással kapcsolatos egészségtani tudnivalókról. Koncentráció Környezetismeret 1–4. évfolyam Az ember életkori szakaszai, testi változások az egyes szakaszokban. Az állatok szaporodása és fejlõdése. Természetismeret 5–6. évfolyam Biológia 7. évfolyam A tananyagban megismert emlõsállatok szaporodása és ivadékgondozása. Összefüggések keresése az egyes élõlények utódainak száma és az ivadékgondozás között. V. AZ IDEGI ÉS A HORMONÁLIS SZABÁLYOZÁS Cél Ismerjék meg a tanulók – az életfolyamatok szabályozását; – az érzékszervek felépítését, mûködését; – a reflexek mûködését; – a hormonális szabályozást; – az idegi és a hormonális szabályozás zavarait. Tartalom Az életfolyamatok szabályozásának általános folyamata. Az agyvelõ és a gerincvelõ felépítése. Az érzékszervek jelentõsége, a látás, a hallás, a szaglás, az ízlelés és a bõrérzékelés. A feltétlen és a feltételes reflex. Az idegi szabályozás zavarai. Az anyagcsere folyamatainak hormonális szabályozása. A hormonális szabályozás zavarai. Követelmények Értsék meg, hogy a szabályozás biztosítja a szervezet belsõ környezetének állandóságát. Tudják, hogy a külsõ környezet változásaihoz való alkalmazkodást is a szabályozás biztosítja. Ismerjék az agyvelõ, a gerincvelõ felépítését és mûködésének alapjelenségeit. Tudják az ember érzékszerveinek nevét, felépítését, mûködését. Ismerjék, hogy a látás, hallás, szaglás, tapintás és a bõrérzékelés szervei mely ingereket fogják fel, hol történik az inger átadása, és hol vannak az érzékszervek központjai. Tudják az érzékszervek egészségmegõrzésének fõbb szabályait. Ismerjék az idegrendszer felépítését, fõ részeit. Tudják rajzban is kifejezni az idegsejteket. Szerezzenek tapasztalatokat a feltételes és feltétlen reflexek mûködésérõl, tudják, hol vannak a kétféle reflex központjai. Tudják, hogy az agykéreg az akaratlagos mûködések központja. Ismerjék a környéki idegrendszer elhelyezkedését, tudják a mûködésének alapjelenségeit. Fizikai és kémiai ismereteikre támaszkodva tudják értelmezni az idegsejtek ingerületvezetését. Ismerjék az idegrendszer egészségmegõrzésének fõbb szabályait, az élvezeti és a kábítószerek káros hatásait. Ismerjék a belsõ elválasztású mirigyek közül az agyalapi mirigy, a pajzsmirigy, a hasnyálmirigy szigetek és a mellékvese elhelyezkedését. Tudják a belsõ elválasztású mirigyek által termelt hormonok nevét és a hormonok hatásait. Tudjanak hormonális mûködés zavaraira utaló betegségeket. Koncentráció Fizika 8. évfolyam Az elektromos alapjelenségek. Az elektromos töltés. Fényforrások, a fény egyenes vonalú terjedése. A lencsék képalkotásának kísérleti vizsgálata. A domború és a homorú lencsék alkalmazási lehetõségei. A fehér fény színeire bontása. A testek színe. Kémia 7. évfolyam Életfontosságú anyagok: nátrium-klorid, vas, kalcium, magnézium, cink. Kémia 8. évfolyam Az emberi szervezet építõanyagai. A továbbhaladás feltételei Ismerjék az ember testét felépítõ szervrendszerek és szervek nevét, azok fõbb mûködéseit. Tudják az egyes szervrendszerek egészséges mûködésének feltételeit, az egészségmegõrzés alapvetõ szabályait. Tudják, hogy egészséges életmóddal, helyes táplálkozással, környezetük tisztaságával sok betegség megelõzhetõ. Ismerjék az ember életkori szakaszait és azok fõbb testi és lelki változásait. Tudják, hogy az ivarszervek fejlõdése nem azonos ütemben történik a többi szervrendszerével. Értsék meg, hogy az egyes emberek egyedfejlõdése nem azonos ütemben történik, az azonos életkorúak között jelentõs eltérések lehetnek. Legyenek toleránsak a fogyatékos emberekkel szemben. Tudjanak néhány egyszerû élettani vizsgálatot elvégezni és azok eredményeit helyesen értelmezni. Legyenek képesek az ismeretterjesztõ irodalmat és az elektronikus eszközök információit önállóan is felhasználni, a megszerzett információkat értékelni. Az ellenõrzés, értékelés, osztályozás alapelvei a biológia tanításában Az ellenõrzés, értékelés során visszajelzést keresünk arról, hogy a tanulók milyen szinten sajátították el a tananyagot, hogyan teljesítették a kerettantervben részletesen kifejtett követelményeket. Az ellenõrzés módszereinek alkalmazásakor törekedjünk arra, hogy azok legyenek változatosak és terjedjenek ki a tanulók valamennyi tanórai (esetenként tanórán kívüli) tevékenységeire. Mindez történhet a tanulók munkájának folyamatos megfigyelésével, szóbeli ellenõrzéssel (feleltetéssel), írásbeli ellenõrzéssel. Az ellenõrzést kövesse mindig az értékelés, mely akkor objektív, ha a kerettantervben és a helyi tantervben pontosan kidolgozott és részletezett követelményeket viszonyítjuk a tanuló szóbeli vagy írásbeli teljesítményéhez. A tanulók munkájának értékelése történhet szóban, írásban, vagy kifejezhetjük a követelményekhez való viszonyítást érdemjegyek formájában is. A követelmények 90 %-os teljesítése már ötös osztályzatnak felel meg. A rendszeres ellenõrzés, értékelés kellõen motiválhatja a tanulókat arra, hogy teljesítményüket a kitûzött követelményekhez (tanítási-tanulási célokhoz) közelítsék. A biológia tantárgy tanítása során fontos feladat az önellenõrzés, önértékelés képességének kialakítása is, amely a személyiségfejlesztés sajátos eszköze. EGÉSZSÉGTAN

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes